India News: उच्च न्यायालय ने एंटीबॉडी जांच के परिणामों पर राष्ट्रीय रोग नियंत्रण केन्द्र से रिपोर्ट मांगी - high court seeks report from national center for disease control on the results of antibody screening | Navbharat Times
ELECTION_TOPBAND_1596563796665
high court seeks report from national center for disease control on the results of antibody screening
उच्च न्यायालय ने एंटीबॉडी जांच के परिणामों पर राष्ट्रीय रोग नियंत्रण केन्द्र से रिपोर्ट मांगी
नयी दिल्ली, 14 जुलाई (भाषा) दिल्ली उच्च न्यायालय ने राष्ट्रीय रोग नियंत्रण केन्द्र (एनसीडीसी) को राष्ट्रीय राजधानी में किये गये एंटीबॉडी परीक्षण के परिणामों और विश्लेषण पर अपनी रिपोर्ट दाखिल करने का मंगलवार को निर्देश दिया।दिल्ली सरकार ने पूरे शहर में 27 जून से पांच जुलाई तक कुल 21,793 एंटीबॉडी नमूनों को एकत्र किया था और इन्हें एनसीडीसी को भेजा था जिसने अभी तक इसके परिणाम नहीं दिये है। न्यायमूर्ति हिमा कोहली और न्यायमूर्ति सुब्रमणियम प्रसाद की एक पीठ ने एनसीडीसी को 16 जुलाई तक जांच रिपोर्टों को उसमे समक्ष रखने के निर्देश दिये और कहा कि रिपोर्ट में परिणामों का
भाषा | Updated: 14 Jul 2020, 08:40:00 PM IST
नयी दिल्ली, 14 जुलाई (भाषा) दिल्ली उच्च न्यायालय ने राष्ट्रीय रोग नियंत्रण केन्द्र (एनसीडीसी) को राष्ट्रीय राजधानी में किये गये एंटीबॉडी परीक्षण के परिणामों और विश्लेषण पर अपनी रिपोर्ट दाखिल करने का मंगलवार को निर्देश दिया।दिल्ली सरकार ने पूरे शहर में 27 जून से पांच जुलाई तक कुल 21,793 एंटीबॉडी नमूनों को एकत्र किया था और इन्हें एनसीडीसी को भेजा था जिसने अभी तक इसके परिणाम नहीं दिये है। न्यायमूर्ति हिमा कोहली और न्यायमूर्ति सुब्रमणियम प्रसाद की एक पीठ ने एनसीडीसी को 16 जुलाई तक जांच रिपोर्टों को उसमे समक्ष रखने के निर्देश दिये और कहा कि रिपोर्ट में परिणामों का विश्लेषण भी शामिल होगा। पीठ ने एनसीडीसी के निदेशक को अदालत की मदद के लिए सुनवाई की अगली तारीख पर उपस्थित रहने को कहा। दिल्ली सरकार के अतिरिक्त स्थायी अधिवक्ता सत्यकाम ने अदालत को बताया कि जब उन्होंने 12 जुलाई को जांच निष्कर्षों के लिए एनसीडीसी के निदेशक को फोन किया, तो उन्हें फोन नहीं करने के लिए कहा गया और कहा गया कि संबंधित विभाग को एनसीडीसी को लिखना चाहिए। इसके बाद अदालत ने यह निर्देश दिया।(यह आर्टिकल एजेंसी फीड से ऑटो-अपलोड हुआ है। इसे नवभारतटाइम्स.कॉम की टीम ने एडिट नहीं किया है।)
Web Title high court seeks report from national center for disease control on the results of antibody screening(Hindi News from Navbharat Times , TIL Network)